CELEX: 62012TN0403
Language: et
Date: 2012-09-11 00:00:00
Title: Kohtuasi T-403/12: 11. septembril 2012 esitatud hagi — Intrasoft International versus komisjon

10.11.2012   
            
            
               ET
            
            
               Euroopa Liidu Teataja
            
            
               C 343/18
            
         11. septembril 2012 esitatud hagi — Intrasoft International versus komisjon
   (Kohtuasi T-403/12)
   2012/C 343/31
   Kohtumenetluse keel: inglise
   
      Pooled
   
   
      Hageja: Intrasoft International SA (Luxembourg, Luksemburg) (esindaja: advokaat S. Pappas)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Liidu Serbia delegatsiooni 10. augusti 2012. aasta otsus (viitenumber RH(2012)3471), samuti selle otsuse peale esitatud hageja 10. augusti 2012. aasta kaebuse vaikimisi rahuldamata jätmine nii, et hagejal oleks võimalik osaleda pakkumuse edasistes etappides;
            
         
               —
            
            
               mõista käesoleva hagiavaldusega seotud kulud välja kostjalt.
            
         
      Väited ja peamised argumendid
   
   Hagi põhjendamiseks esitab hageja kaks väidet.
   
               1.
            
            
               Esimese väite kohaselt on rikutud hankedokumentide tingimusi ja hea halduse põhimõtet. Täpsemalt öeldes leiab hageja, et pärast hankemenetlust kõikidele pakkujatele hankijate antud täiendavad selgitused täiendasid hanketingimusi, moodustasid osa kõnealust pakkumust reguleerivast õiguslikust raamistikust ja kokkuvõttes olid siduvad kõikidele pooltele, seal hulgas hankijale endale. Antud juhul on kostja neid tingimusi rikkunud.
            
         
               2.
            
            
               Teise väite kohaselt on rikutud finantsmääruse (1) artiklit 94, kuna:
               
                           —
                        
                        
                           hageja jäeti pakkumismenetlusest kõrvale huvide konflikti tõttu, andmata talle võimalust tõendada selle puudumist;
                        
                     
                           —
                        
                        
                           ametiasutus ei ole uurinud ega tõendanud, et hageja varasem osalemine teises pakkumuses võiks mõjutada kõnealust pakkumust.
                        
                     
         
      (1)  Nõukogu 25. juuni 2002. aasta määrus nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT 2002 L 248, lk 1; ELT eriväljaanne 01/04, lk 74)